Darius Olaru, moment de sinceritate despre minusurile sale: „Îmi pierd puţin capul!”
Darius Olaru a fost una dintre piesele de bază ale FCSB-ului în acest sezon în care bucureștenii au cucerit titlul în Liga 1. Mijlocașul a vorbit recent despre minusurile sale.
Deși a contribuit marcând goluri și pasând decisiv, Olaru are totuși momente în care nu strălucește, ieșind în evidență doar prin faulturi.
„Îmi pierd puţin capul!”
„Cumva şi zilele trecute, noi am câştigat campionatul, noi nu mai avem nicio presiune, dar eu ieri la miuţă tot m-am supărat. Aşa sunt eu, şi dacă merg cu prietenii la sintetic, nu există să pierd, clar nu mi doresc să pierd.
(n.r. – despre faptul că nu ştie să gestioneze emoţiile) În unele momente poate îmi pierd puţin capul şi nu ştiu să gestionez bine pe momentele.
(n.r. – ce e cel mai greu să îmbunătăţeşti la tine în acest moment?) lar, chestia asta! Dar în timp o să ştiu să îmi gestionez mult mai bine emoţiile”, a transmis Darius Olaru, conform Orangesport.